# Taxa d'alcoholèmia

El control o test d'alcoholèmia (BAC) mesura la concentració d'alcohol a la sang. S'obté per mitjà d'un percentatge de la massa, la massa pel volum o una combinació d'ambdues. Per exemple, un nivell de 0,2% d'alcohol en sang significa 0,2 g d'alcohol per cada 100 mL de sang - (1‰ = 1 g/kg ≙ 1,06 g/L; 1 g/L ≙ 0,94 g/kg = 0,94‰)
Quan es mesura per l'alcohol detectat en l'aire espirat, la unitat utilitzada és la de mil·ligrams per litre d'aire , que en la pràctica usual es converteix de manera convencional en grams per litre de sang , multiplicant pel coeficient 2, encara que aquest test és menys precís, ja que la presa de medicaments per inhalador o l'ús d'alguns esprais bucals amb etanol poden donar lloc a mesures molt superiors a les reals.
A Espanya actualment la llei permet la conducció si la taxa d'alcoholèmia no supera els 0,25 mil·ligrams per litre en l'aire espirat o 0,5 g per litre en sang, excepte en els casos de conductors amb menys de 2 anys de carnet o els professionals (camioners i conductors d'autobusos), en què la xifra és de 0,3 g/L de l'alcohol en sang, que equival a 0,15 mg/L en l'aire espirat. Per sobre d'aquestes xifres, s'apliquen les sancions corresponents en l'anomenat carnet per punts, que preveu la retirada de 4 punts, o 6 punts si se supera el doble del valor límit.

## Fórmula de Widmark

El químic suec Erik M. P. Widmark va desenvolupar la següent fórmula per determinar la concentració d'alcohol a la sang màxima teòrica (Control o test d'alcoholèmia).
$c={\frac {A}{m\cdot r}}$
on:
* c és la concentració d'alcohol a la sang
* A és la massa (quantitat) d'alcohol ingerida en g
* r és el factor de distribució de l'individu (0,70 en homes i 0,60 en dones)
** Homes: 0,68 ... 0,70
** Dones/Joves: 0,55-0,60
** Lactants/Nens petits: 0,75-0,80
* m és la massa de la persona en quilograms (kg)

### Càlcul enrere - Corba de Widmark

Widmark (1932) va enunciar que el metabolisme de l'alcohol transcorre orgànicament a una velocitat constant, però lentament. La taxa d'eliminació per una persona mitjana que s'estima comunament en 0,015-0,020 grams per decilitre per hora (g /dl /h), encara que això també pot variar d'una persona a l'altre i en una persona determinada, d'un moment a un altre.
Càlcul aproximat de la variació d'alcoholèmia en el temps.
$Co=CT+\beta t\,$
* Co = Concentració d'OH en sang quan va ocórrer el fet
* CT = Alcoholèmia en el moment de l'extracció
* t = Temps transcorregut (minuts)
* ß = Coeficient d'etiloxidació

## Nivells d'etanol a la sang

Efectes del nivell d'etanol a la sang :
| Etanol a la sang (grams/litre) | Estat | Símptomes |
| 0,1 a 0,5 | Sobrietat | Cap influència aparent. |
| 0,3 a 1,2 | Eufòria | Pèrdua d'eficiència, disminució de l'atenció, judici i control |
| 0,9 a 2,5 | Excitació | Inestabilitat de les emocions, in-coordenació muscular. Menor inhibició. Pèrdua del judici crític |
| 1,8 a 3,0 | Confusió | Vertígens, desequilibri, dificultat en la parla i disturbis de la sensació. |
| 2,7 a 4,0 | Estupor | Apatia i inèrcia general. Vòmits, incontinència urinària i fecal. |
| 3,5 a 5,0 | Coma | Inconsciència, anestesia. Mort |
| Per sobre de 5 | Mort | Parada respiratòria |

## Programa per Iphone

S'han desenvolupat aplicacions per calcular la taxa d'alcoholèmia segons la ingesta d'alcohol com ara "Control de Alcoholèmia" d'Applistars per dur-la a l'Iphone i evitar així posar-se al volant en cas de dubte.

## Vegeu també

* Alcoholisme
* Beguda alcohòlica
* Infracció de trànsit
* Intoxicació alcohòlica
* Coma etílic

## Referències

* ↑ A hybridizing of effects as described at Alcohol's Effects Arxivat 2007-05-05 a Wayback Machine. from Virginia Tech and Federal Aviation Regulation (CFR) 91.17: Alcohol and Flying (hosted on FlightPhysical.com)
* ↑ Joseph A. Prahlow. Forensic Pathology for Police, Death Investigators, Attorneys, and Forensic Scientists. Springer Science & Business Media, 10 març 2010, p. 270–. ISBN 978-1-59745-404-9.
* ↑ En la majoria de països el màxim permès en un control d'alcoholèmia és 0,5 g / l.

## Enllaços externs

* Beneficis del control d'alcoholèmia Arxivat 2010-07-25 a Wayback Machine.
* Calculador de tasa de alcoholemia interactivo (castellà)